ΑΠΟΦΑΣΗ ΤΗΣ ΕΠΙΤΡΟΠΗΣ της 13ης Οκτωβρίου 1998 σχετικά με τη διαδικασία βεβαίωσης της πιστότητας των δομικών προϊόντων δυνάμει του άρθρου 20 παράγραφος 2 της οδηγίας 89/106/ΕΟΚ του Συμβουλίου όσον αφορά τα υλικά οδοστρωσίας [κοινοποιηθείσα υπό τον αριθμό Ε(1998) 2925] (Κείμενο που παρουσιάζει ενδιαφέρον για τον ΕΟΧ) (98/601/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 89/106/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τα προϊόντα του τομέα των δομικών κατασκευών (1), όπως τροποποιήθηκε από την οδηγία 93/68/ΕΟΚ (2), και ιδίως το άρθρο 13 παράγραφος 4,

Εκτιμώντας:

ότι η Επιτροπή καλείται να επιλέξει, μεταξύ των δύο διαδικασιών βάσει του άρθρου 13 παράγραφος 3 της οδηγίας 89/106/ΕΟΚ, την «εκάστοτε λιγότερο δαπανηρή διαδικασία που ανταποκρίνεται στους όρους ασφαλείας,» 7 ότι, δηλαδή, πρέπει να αποφασίσει κατά πόσον γαι τη βεβαίωση της πιστότητας συγκεκριμένου προϊόντος ή οικογένειας προϊόντων είναι αναγκαίο και επαρκές σύστημα ελέγχου της παραγωγής στο εργοστάσιο με ευθύνη του κατασκευαστή, ή κατά πόσον, για λόγους που συνδέονται με την τήρηση των αναφερομένων στο άρθρο 13 παράγραφος 4 κριτηρίων, απαιτείται η παρέμβαση αναγνωρισμένου οργανισμού πιστοποίησης 7

ότι, σύμφωνα με το άρθρο 13 παράγραφος 4, στις εντολές και τις τεχνικές προδιαγραφές πρέπει να αναφέρεται η διαδικασία που καθορίζεται με αυτό τον τρόπο 7 ότι, κατά συνέπεια, είναι επιθυμητό να ορισθούν οι έννοιες των προϊόντων ή οικογενειών προϊόντων που χρησιμοποιούνται στις εντολές και τις τεχνικές προδιαγραφές 7

ότι οι διαδικασίες που προβλέπονται στο άρθρο 13 παράγραφος 3 περιγράφονται αναλυτικά στο παράρτημα ΙΙΙ της οδηγίας 89/106/ΕΟΚ 7 ότι, κατά συνέπεια, για κάθε προϊόν ή οικογένεια προϊόντων πρέπει να καθοριστούν σαφώς, με βάση το παράρτημα ΙΙΙ, οι μέθοδοι εφαρμογής των διαδικασιών, δεδομένου ότι στο παράρτημα ΙΙΙ διατυπώνονται προτιμήσεις για ορισμένα συστήματα 7

ότι η διαδικασία που προβλέπεται στο άρθρο 13 παράγραφος 3 στοιχείο α) αντιστοιχεί στα συστήματα που καθορίζονται στο παράρτημα ΙΙΙ σημείο 2.ii) πρώτη δυνατότητα, χωρίς συνεχή επιθεώρηση, καθώς και δεύτερη και τρίτη δυνατότητα, ενώ η διαδικασία που προβλέπεται στο άρθρο 13 παράγραφος 3 στοιχείο β) αντιστοιχεί στα συστήματα που καθορίζονται στο παράρτημα ΙΙΙ σημείο 2.i) και στο παράρτημα ΙΙΙ σημείο 2.ii) πρώτη δυνατότητα, με συνεχή επιθεώρηση 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής τεχνικών έργων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η πιστότητα των προϊόντων και οικογενειών προϊόντων που αναφέρονται στο παράρτημα Ι βεβαιούται με διαδικασία που συνίσταται σε σύστημα ελέγχου της παραγωγής στο εργοστάσιο με ευθύνη του κατασκευαστή, ούτως ώστε να διασφαλίζεται ότι το προϊόν συμμορφώνεται προς τις αντίστοιχες τεχνικές προδιαγραφές.

Άρθρο 2

Η πιστότητα των προϊόντων που αναφέρονται στο παράρτημα ΙΙ βεβαιούται με διαδικασία κατά την οποία, πέραν του συστήματος ελέγχου παραγωγής στο εργοστάσιο με ευθύνη του κατασκευαστή, παρεμβαίνει αναγνωρισμένος οργανισμός πιστοποίησης στην αξιολόγηση και επιθεώρηση του ελέγχου παραγωγής ή του ιδίου του προϊόντος.

Άρθρο 3

Η διαδικασία βεβαίωσης της πιστότητας που προβλέπεται στο παράρτημα ΙΙΙ προσδιορίζεται στις εντολές για εναρμονισμένα πρότυπα.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 13 Οκτωβρίου 1998.

Για την Επιτροπή

Martin BANGEMANN

Μέλος της Επιτροπής

(1) ΕΕ L 40 της 11. 2. 1989, σ. 12.

(2) ΕΕ L 220 της 30. 8. 1993, σ. 1.

ΠΑΡΑΡΤΗΜΑ Ι

Παρελκόμενα (π.χ. βλήτρα, πληρωτικά αρμών, σφραγιστικά αρμών)

Για χρήση σε οδοστρώματα από σκυρόδεμα (δύσκαμπτα)

ΠΑΡΑΡΤΗΜΑ ΙΙ

Άσφαλτος (π.χ. καθαρή άσφαλτος, τροποποιημένη με πολυμερισμό άσφαλτος, ρευστοποιημένη άσφαλτος, ρευστοποιημένη τροποποιημένη με πολυμερισμό άσφαλτος, ασφαλτικά διαλύματα, ασφαλτικά γαλακτώματα, γαλακτώματα ρευστοποιημένης ασφάλτου, γαλακτώματα τροποποιημένης με πολυμερισμό ασφάλτου, γαλακτώματα ρευστοποιημένης τροποποιημένης με πολυμερισμό ασφάλτου, ασφαλτομείγματα/άσφαλτος από φυσικά κοιτάσματα)

Για την οδοστρωσία και κατεργασία επιφανείας οδών

Ασφαλτικά μείγματα [π.χ. ασφαλτικό σκυρόδεμα, καθώς και πολύ μαλακά ασφαλτικά μείγματα και ασφαλτικά μείγματα για λεπτοτάπητες, πορώδης άσφαλτος, μαστιχική άσφαλτος (χυτάσφαλτος), σκυρομαστιχική άσφαλτος, θερμοκυλινδρούμενη άσφαλτος]

Για την οδοστρωσία και κατεργασία επιφανείας οδών

Επιφανειακές στρώσεις (π.χ. αιωρήματα για επιφανειακές στρώσεις, μικροεπιφανειακές στρώσεις, επιφανειακές επαλείψεις)

Για κατεργασία επιφανείας οδών

Υλικά και έτοιμα συστήματα στεγανοποίησης καταστρωμάτων γεφυρών (π.χ. μαστιχική άσφαλτος, προκατασκευασμένες μεμβράνες, προμορφοποιημένα ασφαλτόφυλλα, ρητίνες/πολυουρεθάνες)

Για καταστρώματα γεφυρών

ΠΑΡΑΡΤΗΜΑ III

Σημείωση: Οι αρμοδιότητες του αναγνωρισμένου οργανισμού, όπως προκύπτουν από τα σχετικά συστήματα βεβαίωσης της συμμόρφωσης, είναι σωρευτικές για υλικά προοριζόμενα για περισσότερες από μία χρήσεις που καθορίζονται στις ακόλουθες οικογένειες προϊόντων.

ΟΙΚΟΓΕΝΕΙΑ ΠΡΟΪΟΝΤΩΝ

ΥΛΙΚΑ ΟΔΟΣΤΡΩΣΙΑΣ (1/2)

1. Συστήματα βεβαίωσης της συμμόρφωσης

Για το (τα) προϊόν(-τα) και την (τις) προβλεπόμενη(-ες) χρήση(-εις) που απαριθμούνται κατωτέρω, οι CEN/CENΙLEC καλούνται να προσδιορίσουν το (τα) ακόλουθο(-α) σύστημα(-τα) βεβαίωσης της συμμόρφωσης στο (στα) σχετικό(-ά) εναρμονισμένο(-α) πρότυπο:

>ΘΕΣΗ ΠΗΝΑΚΑ>

Οι προδιαγραφές για το σύστημα θα πρέπει να καθιστούν δυνατή την εφαρμογή του, ακόμη και όταν δεν χρειάζεται προσδιορισμός των επιδόσεων για ένα συγκεκριμένο χαρακτηριστικό, επειδή τουλάχιστον ένα κράτος μέλος δεν προβλέπει καμία νομική απαίτηση για το εν λόγω χαρακτηριστικό (βλέπε άρθρο 2 παράγραφος 1 της οδηγίας 89/106/ΕΟΚ, και, κατά περίπτωση, σημείο 1.2.3 των ερμηνευτικών εγγράφων). Στις περιπτώσεις αυτές, η επαλήθευση του εν λόγω χαρακτηριστικού δεν πρέπει να επιβάλλεται στον κατασκευαστή εάν δεν επιθυμεί ο ίδιος να δηλώσει τις σχετικές επιδόσεις του προϊόντος.

ΟΙΚΟΓΕΝΕΙΑ ΠΡΟΪΟΝΤΩΝ

ΥΛΙΚΑ ΟΔΟΣΤΡΩΣΙΑΣ (2/2)

1. Συστήματα βεβαίωσης της συμμόρφωσης

Για το (τα) προϊόν(-τα) και την (τις) προβλεπόμενη(-ες) χρήση(-εις) που απαριθμούνται κατωτέρω, οι CEN/CENΙLEC καλούνται να προσδιορίσουν το (τα) ακόλουθο(-α) σύστημα(-τα) βεβαίωσης της συμμόρφωσης στο (στα) σχετικό(-ά) εναρμονισμένο(-α) πρότυπο:

>ΘΕΣΗ ΠΗΝΑΚΑ>

Οι προδιαγραφές για το σύστημα θα πρέπει να καθιστούν δυνατή την εφαρμογή του ακόμη και όταν δεν χρειάζεται προσδιορισμός των επιδόσεων για ένα συγκεκριμένο χαρακτηριστικό, επειδή τουλάχιστον ένα κράτος μέλος δεν προβλέπει καμία νομική απαίτηση για το εν λόγω χαρακτηριστικό (βλέπε άρθρο 2 παράγραφος 1 της οδηγίας 89/106/ΕΟΚ, και, κατά περίπτωση, σημείο 1.2.3 των ερμηνευτικών εγγράφων). Στις περιπτώσεις αυτές, η επαλήθευση του εν λόγω χαρακτηριστικού δεν πρέπει να επιβάλλεται στον κατασκευαστή εάν δεν επιθυμεί ο ίδιος να δηλώσει τις σχετικές επιδόσεις του προϊόντος.